Buryatiyalik ayolning oshqozonidan 150 dan ortiq temir buyumlar chiqarib olindi

Buryatiyadagi respublika klinik kasalxonasi shifokorlari 74 yoshli bemor ayolning oshqozonidan 150 dan ortiq temir buyumlarni chiqarib oldi, deb xabar beradi “TASS”.

“Bemorning oshqozinida uzun va yirik burama mixlar, bolt, gaykalar, uzunligi 15 santimetr bo‘lgan armatura bo‘laklari va hatto kumush zanjir ham topildi. Natijada oshqozondan oksidlana boshlagan 152 ta temir buyumlar chiqarib olindi”, — deyiladi xabarda.
Temir buyumlarning ayol oshqozoniga qanday tushib qolgani haqidagi ma’lumotlar oshkor etilmagan.
Qayd etilishicha, hozirda ayolning ahvoli ancha yaxshi.